สวัสดีครับ แฟนผมอายุ 36 ปกติประจำเดือนจะเลื่อนมาช้า 5-7 วัน ขอเดือนถัดไปครับ ปกติจะมาประจำเดือน 6-8 วัน ต่อครั้ง แต่ครั้งนี้ มีประจำเดือนตั้งแต่วันที่ 12 มาก่อนกำหนด 2 สัปดาห์ พอครบ 8 วันก็หยุด เว้นไป 2 วัน อยู่ๆประจำเดือนก็มาอีกรอบที่ 2 ตอนนี้ 7 วันแล้ว ยังไม่หยุดครับ กังวลมากเลยครับ เป็นครั้งแรกครับ
สวัสดีค่ะ งาน,หากประจำเดือนมาเร็วกว่ากำหนด 2 สัปดาห์ และเมื่อประจำเดือนหมดไปแล้ว 2 วัน ได้มีเลือดไหลออกมาอีก โดยมานาน 7 วัน ก็จะถือเป็นอาการเลือดออกผิดปกติจากช่องคลอด โดยอาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกก่อนหน้านั้น อาจไม่ใช่ประจำเดือนก็ได้2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นในเบื้องต้น ควรลองตรวจหาการตั้งครรภ์ดูก่อน หากตรวจไม่พบ และเลือดยังคงไม่หยุดไหล หรือมีเลือดออกมาบ่อยๆ อีก ก็ควรไปพบสูติ-นรีแพทย์เพื่อตรวจหาสาเหตุค่ะ